钦定古今图书集成/方舆汇编/职方典/第1323卷 > 陵墓附
## 钦定古今图书集成/方舆汇编/职方典/第1323卷 > 陵墓附

本府。〈保昌县附郭。〉

隋宿国公《麦铁杖》墓　在百顺都。

唐御史张彻墓　在县境，死难韩愈铭其墓。宋忠节韶州佥判丘必明墓　，在莲、溪二都园圃村。

明都御史陈德文墓　在“满湖塘。”

知府褟明德墓　在大禾坑。

行人朱子福，墓　在唤爷岭。

佥事蔡愈济墓　在城南百里插禾塘。

知府萧守中墓　在五里山。

赠通议大夫、户部左侍郎谭昇墓　在五里山。赠通议大夫、户部左侍郎谭骥墓　在北门“世显坊。”

漏泽园　在五里山官路旁。

义阡二所　一在五里山，一在太平桥外，始兴县。

鼻天子陵　在县南二十里，不知始何代。昔人掘地，见铜人数十，拥笏列侍。俄闻墓中击鼓大呼，惧不敢启而返。间日重往，掩封如故。地出铅，铜有毒，铅可为药。

唐文献公张九龄墓　，在县南一百里清化乡。宋朝散大夫许致墓　，在许塘村。

赠奉直大夫邓酢墓　在大夫村。

明南京户部尚书庄懿公谭大初墓　在杨坡迳。

三品将军墓　按《县志》在县西官石歇马祠上，距县二十里山巅岩洞空灵，三将军墓至今存焉。盖宋时澶渊之役，护国忠君受封伊始，褒锡“石上飞云三品将军” ，后塑像建祠。自宋及今，灵赫显应，士民祷祀不绝。。